Foto: Telegraf, Promo/TV Pink

Aleksandar Mitrović (19), sin vlasnika Pink televizije Željka Mitrovića bio je u pravu kada je tvrdio da je prošao na zeleno svetlo u trenutku udarca Andeje Bojanić (17).

Mitrović je 18. jula prošle godine učestvovao u saobraćajnoj nesreći u kojoj je u Ustaničkoj ulici poginula Andrea Bojanić (17), a da je zaista prošao kroz zeleno svetlo na semaforu, utvrdili su, kako Telegraf saznaje, sudski veštaci.

U nalazu veštaka, kako saznajemo, piše i da se Mitrović Ustaničkom ulicom automobilom BMW kretao srednjom trakom, brzinom manjom od 70 kilometara na sat. Pokojna Andrea, kako je utvrđeno, pokušala je da pretrči ulicu.

- Više tužilaštvo tokom istrage je naložilo sudsko-medicinsko i saobraćajno veštacenje. Oba su završena i posto je utvrđena brzina kretanja, kao i to da je na semaforu bilo zeleno svetlo, moguće je da predmet protiv Aleksandra Mitrovića bude prosleđen u Prvo osnovno tužilaštvo - otkriva izvor Telegrafa.

Aleksandar Mitrović od prvog dana je tvrdio da je na semaforu bilo zeleno svetlo, kao i da je devojku kasno uočio, a pojedini mediji u to vreme su ga unapred "osudili" kao krivca za pogibiju devojčice.



(Telegraf.rs)